《送邵公济溥赴省二首》
宋代·郭印

天府登贤策马东，似君人物许谁同。
文章小技出儿戏，道德微言馀祖风。
有路青霄元自别，无情白发向来公。
平生酝藉唯经国，唾手先收第一功。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。